hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu it hu hu hu hu hu hu hu hu hu hu hu hu hu hu hu hu en sv fr de de hu es hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en hu hu hu hu hu hu hu hu hu hu hu hu hu hu hu hu hu hu hu en en hu hu cy hu hu hu hu hu hu hu hu hu hu en en hu en
Új elnököt választott a Magyar Mérnöki Kamara
2021. július 03. szombat, 09:10
Betűméret Betűméret csökkentése Betűméret növelése
Július 2-án tartotta tisztújító küldöttgyűlését az MMK, amelyen négy évre Wagner Ernő okleveles építőmérnököt, a Somogy Megyei Mérnöki Kamara elnökét választotta a köztestület országos elnökévé, aki a szervezet vezetését a négy év után leköszönő Nagy Gyulától veszi át.
A küldöttek személyes részvételével megtartott Tisztújító Küldöttgyűlés megtárgyalta és elfogadta a 2020. évi beszámolókat, a 2021. évi költségvetés módosítását és a 2022. évi költségvetést. A Küldöttgyűlés úgy döntött, hogy a tagdíjakat 2022-ben nem emeli, azokat a 2021-es szinten tartja. A Küldöttgyűlés megújította a kamara vezetését: új elnököt, alelnököket és elnökségi tagokat, valamint új felügyelőbizottságot továbbá etikai-fegyelmi bizottságot választott.
Nagy Gyula elnökégének négy éves munkáját értékelve elmondta, hogy teljesült az a célja, hogy a köztestület adta lehetőségeket sikeresen kihasználva egy szolgáltató jellegű kamara valósuljon meg. A kamarának a tagok érdekeit szem előtt tartva kell együttműködnie a kormányzattal és a szakmai szervezetekkel, mert a közös célok elérése így lehet a legeredményesebb. A sikerek közül kiemelte a továbbképzési és vizsgarendszer online megújítását, a szolgáltatások bővítését, valamint azt, hogy a kamara megőrizte a gazdálkodás stabilitását és növelte a saját vállalkozási bevételek arányát. „Határozott véleményem, hogy csak az a szervezet tud megfelelni a feladatának, a tagsága elvárásainak, amely felismeri a konstruktív együttműködésben rejlő lehetőségeket.” – zárta beszédét Nagy Gyula.
Az új elnök, Wagner Ernő a megválasztását követő beszédét azzal nyitotta, hogy a Küldöttgyűlésnek tolmácsolta Hajtó Ödönnek, a Magyar Mérnöki Kamara alapító elnökének üdvözletét. Ezzel mérnökszervezet alapértékeihez, a területi kamarák és szakmai tagozatok biztosította sokszínűséghez való visszatérést tűzte ki célként. Wagner Ernő elmondta, hogy legfontosabb céljai közé tartozik a csaknem kész, módosított Alapszabály elfogadása és fontosnak nevezte, hogy olyan etikai szabályzatot készüljön el, amely kiterjedhet a műszaki ellenőrökre és felelős műszaki vezetőkre is.
A küldöttek alelnökké választották Gyurkovics Zoltánt, Parragh Dénes Andrást, Reich Gyulát és Szőllőssy Gábort. Az országos kamara elnökségének megválasztott tagjai: Baumann Mihály, Bezzeg János, Buzás Zoltán, Dr. Csenke Zoltánné, Fenyvesi Csaba, Harkai Balázs, Holló Csaba, Kun Gábor, Lakits György, Dr. Szepes András József, Wéber László és Zalavári István.
A Magyar Mérnöki Kamara megválasztotta a Felügyelő Bizottság és az Etikai-fegyelmi Bizottság tagjait is, akik első ülésükön választanak maguk közül elnököt.
Kivitelezői, tervezői, szakértői és cégvezetési tapasztalattal érkezik az új elnök
Wagner Ernő a Budapesti Műszaki Egyetem építőmérnöki karán, vízépítőmérnöki szakon 1986-ban szerezte meg oklevelét, majd a Mérnöktovábbképző Intézetben és az MMK Statikus Mesteriskolájában képezte tovább magát. 35 éves kivitelezési múlttal, 30 év cégvezetői tapasztalattal, 28 éves tervezői jártassággal és 20 év szakértői gyakorlattal vezeti az általa 1996-ban alapított INVESTMENT Mérnöki és Fővállalkozó Kft.-t, amely jelenleg 40 főt foglalkoztat és kiszámíthatóan évente 1 milliárd forint feletti bevételt termel.
Az újonnan megválasztott országos elnök 2017 óta vezeti a Somogy Megyei Mérnöki Kamarát. A Magyar Mérnöki Kamara több jogszabálytervezet kamarai véleményezésében aktív szerepet vállal, tagja az MMK közbeszerzési munkabizottságának és részt vett az alapszabály előkészítő bizottság munkájában.
Wagner Ernő eddigi tevékenységét több díjjal ismerték el: átvehette a pénzügyminiszter elismerését kiemelkedően eredményes szakmai tevékenységéért, a Somogy Mérnöke Díjat, a Somogy Innovációjáért Díjat, a Somogy Megye Mozgássérült Polgáraiért Díjat és a Kaposvár Emlékérmet a közösség szolgálatáért.
A tisztújításra készített bemutatkozó videója ide kattintva nézhető meg.
Utoljára frissítve: 2021. július 03. szombat, 09:20
Tovább a rovatban: « Jelentősen nőhetnek az építőipari költségek Lakásfelújítási robbanás van Magyarországon »
ÉTE: épületgépész felelős műszaki vezető és műszaki ellenőr tanfolyamot indul
Térítésmentesen ad energetikai tanácsokat a Magyar Mérnöki Kamara
MMK: átadták az idei díjakat és kitüntetéseket
Felújítási program: elérhető az MMK energetikai tanácsadási szolgáltatása
Újabb részletek a Magyar Épületgépészeti Egyeztető Fórumról
Új Gépész szakáruház nyílt Pécsen
A Megyeri úton nyíltg meg az új áruház. A Plan Zrt. víz-gáz-fűtés szakáruháza korábban 15 évig bérleményben működött.
Kevés energiahatékony ingatlan van Magyarországon
2016 óta 12 szintű energetikai besorolást kell alkalmazni az ingatlanok energetikai állapotára, az elmúlt évek intenzív felújítási, korszerűsítési hullámától függetlenül az ingatlanok mintegy 10 százaléka tekinthető kimagasló energiahatékonyságúnak.
VIII. Környezetbarát Nap a Weishauptnál
Szeptember 8-án már nyolcadik alkalommal került megrendezésre a Környezetbarát Nap a Weishaupt Hőtechnikai Kft. szervezésében.
Áremelkedés: kétszer akkora az építésgazdaságban, mint a fogyasztói szegmensben
Az ÉVOSZ tapasztalatai szerint megrendelői oldalról első számú üggyé a finanszírozhatóság kérdése vált.
Országos szakmai roadshow indult az építési célú közbeszerzésekről
A rendezvénysorozatot a Közbeszerzési Hatóság az ÉVOSZ-szal és a Magyar Mérnöki Kamarával közösen szervezi.
Jelen honlap kiadója a Magyar Épületgépészek Szövetsége (MÉGSZ)
Felelős szerkesztő: Bozsó Béla
Szerkesztő: Zámbori Bíró Tamás
Hirdetési vezető: Kárpáti Zoltán
A MÉGSZ székhelye: 1116 Budapest, Fehérvári út 132-144.
A MÉGSZ elérhetősége, ami rendszeresen kapcsolattartásra szolgáló elektronikus levelezési cím: megsz@megsz.hu
A szolgáltatót nyilvántartásba vevő hatóság: Baranya Megyei Bíróság PK 60.113/1990 Adószám: 19030270-2-43
A Nemzeti Média- és Hírközlési Hatóság sajtótermék nyilvántartási száma: CE/22507-5/2020
Kamarai tagság: Pécs-Baranya Kereskedelmi és Iparkamara
A tárhelyszolgáltató adatai: Integrity Kft. 1132 Budapest, Victor Hugo u. 18-22, tel.: 1/450 26 60 office@integrity.hu
ACO energetika energiahatékonyság GMBSZ Gyárfás Attila gázipari jogszabályok Innovatív technológiák klímavédelem környezetvédelem megújuló energia MMK MÉGSZ napelem napkollektor oktatás Országos Magyar Épületgépészeti Napok Siemens Testo építőipar épületenergetika
Copyright © 2022 Épületgépész. All rights reserved.